Ego Hocherus, Decanus Diuionensis notum facio presentibus et futuris quod, cum Petrus Carpinus, miles de Puilleo elemosinas quas ipse Ecclesie Sancti Stephani Diuionensi, tempore preterito, donauerat, X scilicet solidos censuales in Nouo Foro et VII solidos in Domo Leprosorum Diuionensi et III solidos iuxta Hospitalarios, IIII minas aduene apud Quintiniacum in marascautia, per aliquid tempus reclamaret, laudante Aymone filio suo, in nostra presentia, eidem Ecclesie, perpetuo possidendum donauit preterea X solidos censuales quos Thomas pro filia sua, supradicte ecclesie donauit, qui erant de casamento suo, et quidquid ipsa ecclesia possidebat quod de suo casamento erat, uel in futurum quoque modo, ubicumque sit, adquirere [poterit] similiter benigne concessit. Testes Constantius prior, Emmauricus cantor, Aymo Dotel, Stephanus Chaiset, Guido Luschardus... Farnerius, Henricus de Cheneuis, Guillelmus Farnerius. Actum est hoc anno ab Incarnatione Domini M° C° LXXX° III°.